โบงาม
โดย...ทีมข่าวการเงินโพสต์ทูเดย์
23 พ.ย. 2559

โดย...ทีมข่าวการเงินโพสต์ทูเดย์
นับตั้งแต่พระบาทสมเด็จพระปรมินทรมหาภูมิพลอดุลยเดชเสด็จสวรรคต ปวงชนชาวไทยก็ตกอยู่ในห้วงทุกข์ ใครอยากทำความดีเพื่อถวายพระบาทสมเด็จพระเจ้าอยู่หัว รัชกาลที่ 9 ก็ตั้งใจทำความดีในแนวทางที่ถนัด 
ช่วงแรกของการไว้ทุกข์ ทีมงาน K-Expert ในส่วนงานของ “ขวัญ” จิตราวิณี วรรณกร ผู้อำนวยการฝ่ายอาวุโส ธนาคารกสิกรไทย ก็พากันขออนุญาตหัวหน้าขวัญ ไปสำเพ็งเพื่อซื้อโบดำ ซื้ออุปกรณ์ต่างๆ มานั่งทำโบทุกข์ เพื่อนำไปแจกให้คนทั่วไป รวมทั้งนำไปแจกลูกค้าของ K-Expert อีกด้วย
โบดำของ K-Expert ไม่ธรรมดา น้องๆ ของพี่ขวัญมีความตั้งใจสูงมาก ประดิดประดอยโบเป็นดอกกุหลาบ ทำเป็นเข็มติดเสื้อ มีมากมายหลายรูปแบบ สวยกว่าที่มืออาชีพบางร้านทำขายเสียอีก ทำให้ได้รับความนิยมจากลูกค้าเป็นอันมาก
คำชมเชยทั้งหมดที่ได้รับ น้องๆ มอบให้กับหัวหน้าขวัญ ที่เสียสละเวลาว่างจากงานมานั่งทำร่วมกัน เพื่อแสดงความอาลัยในหลวงในดวงใจคนไทย